विमान के लैंडिंग गियर के दरवाजे में फंसने से स्पाइसजेट तकनीशियन की मौत
By Deshwani | Publish Date: 10/7/2019 11:29:52 AM
कोलकाता। कोलकाता के नेताजी सुभाष चंद्र बोस इंटरनेशनल एयरपोर्ट पर विमान की मरम्मत के दौरान दुर्घटना में स्पाइसजेट के एक तकनीशियन की मौत हो गई। तकनीशियन का शव गियर के दरवाजे के बीच बुरी तरह से फंस गया था जिसे फायर ब्रिगेड की मदद से बाहर निकाला गया।
कोलकाता हवाई अड‍्डे के अधिकारी ने बताया कि देर रात करीब 1 बजे के आसपास नेताजी सुभाष चंद्र बोस अंतर्राष्ट्रीय हवाई अड्डे में तकनीशियन बॉम्बार्डियर Q400 विमान के लैंडिंग गियर की मरम्मत कर रहा था तभी लैंडिंग गियर का दरवाजा बंद हो गया और वह वहीं फंस गया। मौके पर फायर ब्रिगेड पहुंची और शव को बाहर निकाला। एयरपोर्ट आथॉरिटी ने हादसे के जांच के आदेश दे दिए हैं।